ai4bharat/Pralekha huggingface dataset:
وزیراعظم کا دفتر
وزیر اعظم نے امریکی صدارتی انتخابات میں فتحیاب ہونے پر جو بائیڈن کو مبارکباد پیش کی
نئی دہلی، 08 نومبر 2020: وزیر اعظم جناب نریندر مودی نے امریکی صدارتی انتخابات میں فتحیاب ہونے پر جو بائیڈن کو مبارکباد پیش کی ہے۔
وزیر اعظم نے کہا ہے کہ ، ’’شاندار فتح کے لئے جو بائیڈن کو مبارکباد! بطور نائب صدر، بھارت ۔ امریکہ تعلقات کو مضبوط بنانے کے لئے آپ کا تعاون انتہائی قیمتی اور اہم تھا۔ میں بھارت ۔ امریکہ تعلقات کو نئی بلندیوں پر لے جانے کے لئے ایک مرتبہ پھر ساتھ مل کر کام کرنے کی امید کرتا ہوں۔‘‘
کوئلے کی وزارت
وزارت کوئلہ نے آج اوڈیشہ کی دو اور کانوں کی نیلامی کی
مشترکہ ارضیاتی ذخائر 1,652 ملین ٹن
اس کے ذریعے 2,250 کروڑ روپے کی سرمایہ کاری کو راغب کرنے کا امکان ہے
کوئلہ کی وزارت نے 3 نومبر 2022 کو تجارتی کان کنی کے لیے کوئلے کی کانوں کی نیلامی چھٹے دور اور پانچویں دور کی دوسری کوشش کے تحت شروع کی تھی۔ ان کانوں کی پیشگی نیلامی 27.02.2023 کو شروع کر دی گئی ہے۔ ای نیلامی کے آٹھویں دن دو کوئلے کی کانیں نیلامی کے لیے پیش کی گئیں جن میں سے 1 سی ایم ایس پی کوئلے کی کان اور 1 ایم ایم ڈی آر کوئلے کی کان تھی۔
کوئلے کی کانوں کی مزید تفصیلات درج ذیل ہیں:-
- کوئلے کی 1 کان مکمل طور پر دریافت کی گئی ہے اور ایک کوئلے کی کان جزوی طور پر دریافت شدہ کوئلے کی کان ہے۔
- ان کوئلے کی کانوں کے لیے کل جیولوجیکل ریزرو ~1,652 ملین ٹن ہے۔
- ان کوئلے کی کانوں کے لیے مجموعی ایم ٹی پی اے پی سی آر 15 . ہے 
آٹھویں دن کے نتائج درج ذیل ہیں:
|
|
نمبر شمار
|
|
کان کا نام
|
|
ریاست
|
|
. پی سی آر .
|
|
جیولوجیکل ریزرو
|
|
اختتامی بولی جمع کرائی گئی
|
|
منزل کی قیمت 
|
|
حتمی پیشکش 
|
|
1
|
|
سخی گوپال بی کانکیلی
|
|
اوڈیشہ
|
|
کوئی نہیں
|
|
500.00
|
|
رنگٹا سنز پرائیویٹ لمیٹڈ
|
|
4.00فیصد
|
|
6.50فیصد
|
|
2
|
|
بیت رانی مغرب
|
|
اوڈیشہ
|
|
15
|
|
1,152.11
|
|
گجرات منرل ڈیولپمنٹ کارپوریشن لمیٹڈ
|
|
4.00فیصد
|
|
33.50فیصد
شروع ہونے پر، ان کوئلے کی کانوں سے ان کوئلے کی کانوں کے پی آر سی پر ~2,873 کروڑ کی سالانہ آمدنی ہوگزوی طور پر دریافت شدہ سخی گوپال بی کانکیلی کوئلہ کان کو چھوڑ کر)۔ یہ کانیں 2,250 کروڑ روپے کی سرمایہ کاری کو راغب کریں گی اور 20,280 لوگوں کو روزگار فراہم کریں گی۔
ش ح۔ ش ت۔ج
Uno-2432
(Visitor Counter : 61
صحت اور خاندانی بہبود کی وزارت
مرکزی حکومت کے چترنجن نیشنل کینسر انسٹی ٹیوٹ  نے کولکتہ کے راجرہاٹ میں اپنے نئے کیمپس سے او پی ڈی خدمات کا آغاز کیا
نئی دہلی،20 اگست :
چترنجن نیشنل کینسر انسٹی ٹیوٹ نے کولکتہ کے راجرہاٹ میں اپنے نئے کیمپس سے 19 اگست ، 2020 سے اپنی او پی ڈی خدمات کا آغاز کیا ہے۔ او پی ڈی خدمات ابتدائی طور پر سرجیکل اور میڈیکل آنکولوجی کے مریضوں کو ہی فراہم کی جائیں گی اور جلد ہی کیموتھیراپی خدمات شروع کرنے کے بعد تشخیص کی بنیادی سہولیات بھی فراہم کی جائیں گی۔
فی الحال ، انسٹی ٹیوٹ ایس پی مکھرجی روڈ ، کولکتہ میں اپنے موجودہ کیمپس سے کام کر رہا ہے۔ دیش بندھو چترنجن داس کے نام پر قائم چترنجن نیشنل کینسر انسٹی ٹیوٹ 1950 سے قوم کی خدمت میں مصروف ہے اور یہ ملک کے مشرقی خطے میں کینسر کے علاج اور تحقیق کے لئے ایک اولین مرکز ہے۔ کینسر مریضوں کی بڑی تعداد اور سستی اور معیاری کینسر نگہداشت کی خدمات کے لئے زیادہ سہولیات کی ضرورت کو مدنظر رکھتے ہوئے کولکاتہ کے راجرہاٹ میں سی این سی آئی کے دوسرے کیمپس کی شکل میں ایک بہت بڑا سہولت مرکز قائم کرنے کا فیصلہ کیا گیا۔ جب یہ پوری طرح سے کام کرنے لگے گا تو سی این سی آئی کا یہ دوسرا کیمپس جدید سہولتوں سے آراستہ 460 بستروں والا کینسر کے علاج کا مرکز ہوگا ، جو لوگوں کو اونکولوجی کی مختلف خصوصیات میں اعلی معیار اور سستی علاج کے متبادل پیش کرے گا۔
راجرہاٹ میں سی این سی آئی کے نئے کیمپس کی تعمیر کے لئے حکومت ہند اور حکومت مغربی بنگال نے مشترکہ طور پر 75: 25 کے تناسب سے مالی اعانت فراہم کی ہے۔ نئے کیمپس سے شروع ہونے والی او پی ڈی خدمات کے ساتھ ، انسٹی ٹیوٹ کینسر کے مریضوں کی ایک بڑی تعداد کا علاج کر سکے گا، اس طرح ریاست اور خطے کے عوام کے لئے سستی اور معیاری علاج معالجے تک بہتر رسائی کو یقینی بنایا جا سکے گا۔
وزیراعظم کا دفتر
وزیر اعظم نے شیخ خلیفہ بن زید النہیان کو یو اے ای کا دو بارہ صدر منتخب ہونے پر مبارک باد پیش کی
نئی دلّی، 07 نومبر /وزیر اعظم جناب نریندر مودی نے عزت مآب عالی جناب شیخ خلیفہ بن زائد النہیان کو متحدہ عرب امارات  کا دو بارہ صدر منتخب ہونے پر مبارک باد پیش کی ہے۔
وزیر اعظم نے کہا ہے کہ ”عزت مآب عالی جناب شیخ خلیفہ بن زید النہیان کو متحدہ عرب امارات کا دوبارہ صدر منتخب ہونے پر ہماری جانب سے مبارک باد۔ مجھے یقین ہے کہ ان کی معرکتہ ا لآرا اور بصیرت آمیز قیادت میں ہمارے دوستانہ تعلقات اور ہماری جامع اسٹریٹجک شراکت داری مزید اور مسلسل ترقی کرے گی اور مزید گہری ہو گی۔“
۔۔۔۔۔۔
U.5004
(Visitor Counter : 67
وزارت دفاع
رکشا منتری نے دو دفاعی صنعتی گلیارو ں کی پیش رفت کا جائزہ لیا
نئیدہلی17 جولائی ۔رکشا منتری جناب راج ناتھ سنگھ نے یہاں دو دفاعی صنعتی گلیاروںکی پیش رفت پر نظرثانی کی ہے ۔ میٹنگ کے دوران درج ذیل نکات کو واضح کرتے ہوئے ایک پاور پوائنٹ پریذیٹیشن بھی پیش کیا گیا۔ ان نکات میں بھارتی دفاعی منڈی ، دفاعی گلیاروںکا متعار ف کرایا جانا ، اترپردیش اور تامل ناڈو کے دفاعی گلیارے اور اس کا ایکو نظام ، حصص داروںاور شراکتداروں کے ما بین ربط وضبط ،دفاعی صنعت کے لئے پالیسی تقویت ، تمل ناڈو اور اترپردیش کے گلیاروں میں اہم سرمایہ کاری ، تفصیلی پروجیکٹ رپورٹ اور ریاستی حکومتوںکے ذریعہ انجام دی گئی پہل قدمیوں کی روداد کی تیاریوں کے لئے کنسلٹینٹ یا مشیر کا تقرر وغیرہ ۔
وزیر خزانہ نے اپنی بجٹی تقریر 19-2018 میں ملک میں دودفاعی صنعتی گلیاروں کے قیام کا اعلان کیا تھا ۔مذکورہ اعلان کے بموجب فیصلہ کیا گیا ہے کہ یہ دونوں کوریڈور اترپردیش اور تامل ناڈو میں قائم کئے جائیں۔بعد ازاں اترپردیش کے گلیارے کے لئے 6 نوڈس کی اور تمل ناڈور گلیارے کے 5 نوڈس کی شناخت کی گئی تھی۔
میٹنگ کے دوران رکشا منتری نے افسران کو تلقین کی کہ وہ مذکورہ گلیاروں کے قیا م کے سلسلے میں متعلقہ عمل کو مہمیز کریں ۔ انہوں نے یہ بھی کہا کہ وسائل کی شکل میں افراد کی خدمات حاصل کی جانی چاہئیں اور یہ عمل دفاعی شعبے میں از حد دقیق حیثیت رکھتا ہے ۔ اس موضوع پر تبادلہ خیالات عمل میں آئے کہ دفاعی گلیارے میں کی جانے والی سرمایہ کاری خاطر خواہ اہمیت کی حامل ہے اور یقین دہانی کرائی گئی کہ دفاعی اشیا کے سلسلے میں آرڈر ملنا وہ عمل ہے ، جو اس کی پیش رفت کے لئے روح رواں کی حیثیت رکھتا ہے ۔
اس میٹنگ میں رکشا منتری کے علاوہ سکریٹری  ڈاکٹر اجے کما ر، دفاعی پیداوار کے ایڈیشنل سکریٹری ، اقتصادی مشیر ، متعلقہ وزارت کے ڈائریکٹر اور ڈی ڈی پی حضرات بھی شامل تھے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ۔رم
U-3171
(Visitor Counter : 23
وزارت دفاع
انڈمان کے سمندر میں مشترکہ آپریشن کی تربیت: مشق کووچ
ہندوستانی آرمی، ہندوستانی بحریہ اور ہندوستانی فضائیہ اور انڈین کوسٹ گارڈ کے جوانوں کی شمولیت کے ساتھ اگلے ہفتے ‘‘ایکسرسائز کووچ’’ کے نام سے بڑے پیمانے پر ایک مشترکہ مشق شروع کی جارہی ہے۔ یہ مشقیں ملک کی واحد مشترک فوجی کمانڈ، انڈمان اور نکوبار کمانڈ  کی سرپرستی میں کی جائیں گی۔ اس مشق میں آرمی کی زمین اور سمندر دونوں میں کام کرنے والی بریگیڈ، بحریہ کی اسپیشل فورس سمیت معاون فوجیں بکتر بنددستے، تباہ کن جہازوں پر مشتمل بحریہ کے جہاز، اے ایس ڈبلیو کورویٹس مشرقی بحری کمانڈ اور اے این سی کے ہوائی جہاز اور ہیلی کا پٹر بردار بحری جہاز، ہندوستانی فضائیہ کے جیگوار اور ٹرانسپورٹ ایئرکرافٹ اور ان کے ساتھ کوسٹ گارڈ کے جوان بھی حصہ لیں گے۔
اس فوجی مشق سمندری نگرانی، باہم مربوط ہوائی اور سمندری حملے، فضائی دفاع، آبدوز اور لینڈنگ آپریشن وغیرہ کا مظاہرہ کیا جائے گا۔ اس کے علاوہ علاقے کی مشترکہ خفیہ نگرانی اور جائزہ کی مشقیں، جن میں فوج کی تینوں خدمات کی ٹیکنیکل، الیکٹرانک اور انسانی ذہانت کا استعمال کیا جائے گا۔ آئی ایس آر مشقوں کے ذریعے خلا، فضا، زمین اور سمندری سینسر وغیرہ خفیہ معلومات جمع کی جائیں گی۔ اس کے علاوہ مختلف مراحل میں تیز رفتار فیصلوں میدان جنگ میں شفافیت کا جائزہ لے کر اسے دوسروں کے ساتھ شیئر کیا جائے گا۔
انڈمان کے سمندر اور خلیج بنگال میں کی جانے والی ان مشقوں میں بڑی شدت کے حملے اور دفاعی مہمات مشترکہ افواج کے ذریعے انجام دی جائیں گی۔ اس کے علاوہ زمینی اور سمندری لینڈنگ آپریشن، ہوا سے زمین پر اترنے کا عمل، اسپیشل فورس کے ہیلی کاپٹروں کی کارروائی، اسپیشل فورس کی سمندری کارروائی اور آخری آپریشن زمین ہوگی۔
فوج کی تینوں خدمات کی یہ مشترکہ مشق ان کی فوجی کارروائیوں کی صلاحیت میں اضافہ کریں گی۔
مواصلات اور اطلاعاتی ٹیکنالوجی کی وزارت
کابینہ نے انڈیا پوسٹ پیمنٹ بینک کے قیام سے متعلق نظر ثانی شدہ لاگت تخمینہ کو منظوری دی
مالی سال 2020-21 کی 820 کروڑ روپے کے مقابلے اب مالی سال 2022-23 کے لیے کی اضافی فنڈنگ 2255 کروڑ روپے ہوگی
نئی دہلی، 27 اپریل 2022:
وزیر اعظم جناب نریندر مودی کی صدارت میں انڈیا پوسٹ پیمنٹس بینک کے قیام کے لیے مرکزی کابینہ نے ریگولیٹری ضروریات کو پورا کرنے کے لیے نظر ثانی شدہ پروجیکٹ لاگت کو 1435 کروڑ روپے سے بڑھا کر 2255 کروڑ روپے کرنے کی منظوری دے دی ہے۔ کابینہ نے مستقبل میں ریگولیٹری ضروریات اور تکنیکی اپ گریڈیشن کی تکمیل کے لیے 500 کروڑ روپے تک کی فنڈنگ کے لیے اصولی منظوری بھی دی ہے۔
اس پراجیکٹ کا مقصد عام آدمی کے لیے قابل رسائی، سستا اور قابل اعتماد بینک بنانا، غیر بینک شدہ افراد کی رکاوٹوں کو دور کرکے مالی شمولیت کے مقصد کو آگے بڑھانا اور کم بینک شدہ آبادی کے لیے ان کی دہلیز پر بینک خدمات مہیا کرکے مواقع کے اخراجات کو کم کرنا ہے۔
انڈیا پوسٹ پیمنٹس بینک لمٹیڈ کا افتتاح یکم ستمبر 2018 کو ملک گیر پیمانے پر عمل میں آیا تھا جس کی 650 شاخیں۔کنٹرولنگ دفاتر ہیں۔آئی پی پی بی نے 1.36 لاکھ پوسٹ آفسوں کو بینک سہولتوں سے لیس کیا ہے نیز 1.89 لاکھ پوسٹ مینوں اور گرامین ڈاک سیوکوں کو سمارٹ فونز اور بائیو میٹرک آلات مہیا کئے ہیں تاکہ وہ گھر گھر بینکنگ سہولتیں پہنچا سکیں۔
آئی پی پی بی کے قیام سے اب تک اس نے 16118 کروڑ روپے کی مالیت کے 82 کروڑ مجموعی مالی لین دین کے ساتھ 5.25 کروڑ کھاتے کھولے ہیں جن میں 21343 کروڑ کی مالیت کے 765 لاکھ اے ای پی ایس لین دین شامل ہیں۔ پانچ کروڑ کھاتوں میں سے 77 فیصد کھاتے دہی علاقوں میں، جب کہ 48 فیصد گاہک خواتین ہیں جن کی 1000 کروڑ روپے کی مالیت کی رقوم جمع ہیں۔ تقریباً 40 لاکھ خواتین گاہک نے اپنے کھاتوں میں 2500 کروڑ کی مالیت کے براہ راست فائدہ منتقلی  فائدے حاصل کیے ہیں۔ 7.8 لاکھ کھاتے اسکولی طلبا کے لیے کھولے گئے ہیں۔
خواہشمند اضلاع میں آئی پی پی بی نے تقریبا 95.71 لاکھ کھاتے کھولے ہیں جن میں 602 لاکھ مجموعی لین دین ہوئے ہیں جن کی مجموعی مالیت 19.487 کروڑ روپے ہے۔ بائیں بازو کی انتہا پسند  اضلاع میں، آئی پی پی بی نے 67.20 لاکھ کھاتے کھولے ہیں جن میں 13.460 کروڑ روپے مالیت کے 426 لاکھ مجموعی لین دین ہوئے ہیں۔
اس تجویز کے تحت کل مالی اخراجات 820 کروڑ روپے ہیں۔ اس فیصلے سے انڈیا پوسٹ پیمنٹس بینک کے محکمہ ڈاک کے نیٹ ورک کو استعمال کرکے پورے بھارت میں مالی شمولیت کے مقصد کو آگے بڑھانے میں مدد ملے گی۔
وزارت دفاع
آتم نربھر بھارت: وزارت دفاع نے ہندوستانی فوج کے لئے جدید ترین آکاش ہتھیار نظام اور 12 ہتھیاروں کو پتہ لگانے والے راڈار کے لئے 9100 کروڑ روپئے سے زیادہ کے معاہدے پر دستخط کئے
وزارت دفاع نے 30 مارچ 2023 کو دفاع میں خودانحصاری کو مزید وسعت فراہم کرنے کے لئے مجموعی طور پر 9100 کروڑ روپئے سے زیادہ کی قیمت پر ہندوستانی فوج کے لئے جدید ترین آکاش ہتھیار نظام اور 12 ہتھیاروں کو پتہ لگانے والے راڈار، ڈبلیو ایل آر سواتھی  کی خریداری کے تعلق سے معاہدے پر دستخط کئے ہیں۔
بہترین آکاش ہتھیار نظام
فضائیہ کے تحفظ کی تیسری اور چوتھی رجمنٹ کے لئے جدید ترین آکاش ہتھیار نظام، جس میں جدت کے ساتھ ساتھ لائیو میزائل اور لانچر، مقامی سطح پر تیار معاون آلات، گاڑیاں اور بنیادی ڈھانچہ شامل ہیں، کے لئے بھارت ڈائنامکس لمیٹڈ کے ساتھ 8160 کروڑ روپئے سے زیادہ کے معاہدے پر دستخط کئے گئے ہیں۔
جدید ترین آکاش ہتھیار نظام  کم دوری کی سطح سے ہوا میں مار کرنے والی میزائل  کی فضائی سطح پر کسی بھی کارروائی کو روکنے کا نظام ہے، جسے ڈی آر ڈی او کے ذریعے ملکی سطح پر ڈیزائن اور تیار کیا گیا ہے۔ فضائی خطرات سے نمٹنے کے مقصد سے ہندوستانی فوج کے لئے شمالی سرحدوں کی سمت میں انھیں جدید تر بنانے کے ساتھ اے ڈبلیو ایس کی دو اضافی رجمنٹ خریدے جارہے ہیں۔ جدید ترین آکاش ہتھیار نظام میں سیکر ٹیکنالوجی، آسانی سے پتہ نہ چلنے کی خصوصیت، سبھی سمتوں میں کام کرنے کی صلاحیت اور بہتر ماحولیاتی معیار ہیں۔
یہ منصوبہ خصوصی طور پر بھارتی میزائل کی تیاری کی صنعت اور مجموعی طور پر ملکی سطح پر دفاعی تیاری کے ماحولیاتی نظام کو فروغ دے گی۔ منصوبے میں مجموعی طور پر گھریلو اشیاء 82 فیصد ہے، جسے 2026-27 تک 93 فیصد بڑھایا جائے گا۔
ہندوستان بحریہ میں جدید ترین اے ڈبلیو ایس کو شامل کرنے سے کم دوری کی میزائل کی صلاحیت میں ہندوستان کی خودانحصاریت میں اضافہ ہوگا۔ یہ منصوبہ دیگر ممالک کے قیمتی زر مبادلہ کو باہر جانے سے بچا کرکے ملک میں روزگار کے مواقع بڑھانے اور مختلف عنصر کی تعمیر کے ذریعے ہندوستانی ایم ایس ایم ایز کی صنعتوں کی حوصلہ افزائی کرکے مجموعی معیشت کو فروغ دینے میں اہم کردار ادا کرے گی۔ ہتھیار نظام کی سپلائی چین کو بنائے رکھنے کے لئے پروجیکٹ کی لاگت کا تقریباً 60 فیصد ایم ایس ایم ایز سمیت نجی صنعت کو دیا جائے گا، جس سے بڑے پیمانے پر براہ راست اور بالواسطہ طور پر روزگار کے مواقع پیدا ہوں گے۔
ہتھیاروں کا پتہ لگانے والا راڈار سواتھی
ہتھیاروں کا پتہ لگانے والے راڈار سواتھی  کے لئے معاہدے پر بھارت الیکٹرانک لمیٹڈ  کے ساتھ 990 کروڑ روپئے سے زیادہ کی لاگت کے معاہدے پر دستخط کئے گئے ہیں۔ یہ ملکی سطح پر ڈیزائن کیا گیا ایسا ڈبلیو ایل آر ہے جو ہماری افواج پر گولہ باری کررہی توپوں، مورٹار اور راکٹوں کی درست صورت حال کا پتہ لگانے کے ساتھ ہی خود ہی گولہ باری کے وسائل کے ذریعے براہ راست حملہ کرکے انھیں تباہ کرنے کی سہولیت سے لیس ہے۔ یہ افواج کو دشمن کی کسی بھی دخل اندازیوں کے بغیر اپنے آپریشنل کاموں کو پورا کرنے میں اہل بنائے گا اور انھیں دشمن کی گولہ باری سے حفاظت بھی فراہم کرے گا۔ اسے فوج میں آئندہ 24 مہینوں میں شامل کرنے کا منصوبہ ہے۔
یہ پروجیکٹ دفاعی صنعت کو اپنی صلاحیت کا مظاہرہ کرنے کا ایک بڑا موقع ہے اور یہ دفاع میں خودانحصاریت کے اہداف کے حصول کی سمت میں ایک اہم قدم ہوگا۔
۔۔۔۔۔۔۔۔۔۔۔۔۔۔۔۔۔
ش ح۔ ع ح ۔ م ر
Urdu No. 3549
(Visitor Counter : 69
بجلی کی وزارت
کابینہ نے این ٹی پی سی سبز توانائی لمیٹڈ میں مقررہ حدود سے زائد سرمایہ کاری کرنے کے لیے مہارتن سی پی ایس ای کو اختیاردینے سے متعلق موجودہ رہنما خطوط سے این ٹی پی سی لمیٹڈ کو مستثنی قرار دینے کی منظوری دی
این ٹی پی سی لمیٹڈ کے ذریعہ 60 جی ڈبلیو قابل احیاء توانائی صلاحیت قائم کرنے کے لیے این جی ای ایل کے ذریعہ این آر ای ایل اور اس کے دیگر مشترکہ کاروبار /معاون کمپنیوں میں سرمایہ کاری کرنے کی بھی منظوری دی
عزت مآب وزیر اعظم جناب نریندر مودی کی صدارت میں اقتصادی معاملات سے متعلق کابینہ کمیٹی نے این ٹی پی سی سبز توانائی لمیٹڈ ، جو کہ این ٹی پی سی لمیٹڈ کی ایک معاون کمپنی ہے، میں سرمایہ کاری کرنے کے لیے مہارتن سی پی ایس ای کو اختیار سونپنے کے موجودہ رہنما خطوط سے این ٹی پی سی لمیٹڈ کو استثنائی فراہم کی ہے۔ سی سی ای اے نے اس کے ساتھ ہی این ٹی پی سی لمیٹڈ کے ذریعہ 60 جی ڈبلیو کے بقدر قابل احیاء توانائی  صلاحیت کا ہدف حاصل کرنے کے لیے این ٹی پی سی قابل احیاء توانائی لمیٹڈ  اور اس کے دیگر مشترکہ کاروبار /معاون کمپنیوں میں این جی ای ایل کی سرمایہ کاری کو بھی رعایت دے دی ہے جو کہ 5000 کروڑ روپئے سے لے کر 7500 کروڑ روپئے تک کی مالی حدود سے آگے اس کی خالص قدر وقیمت کی زیادہ سے زیادہ 15 فیصد کے بقدر ہونی چاہئے۔
سی او پی 26 میں اپنی عہد بندگی کے مطابق بھارت اپنی ترقی کے اہداف کو پورا کرتے ہوئے کم کاربن اخراج کو یقینی بنانے کی سمت میں کام کر رہا ہے۔ ملک کا ہدف سال 2030 تک 500 جی ڈبلیو کے بقدر غیر حجری تونائی حاصل کرنے کا ہے۔ ایک مرکزی عوامی شعبے کی صنعت اور ملک کا سرکردہ بجلی نظام ہونے کے ناطے این ٹی پی سی نے آر ای شعبے میں اس سرمایہ کاری کے توسط سے سال 2032 تک 60 جی ڈبلیو کے بقدر قابل احیاء توانائی صلاحیت کے اضافے کا ہدف طے کیا ہے جو ملک کو مذکورہ بالا ہدف حاصل کرنے اور سال 2070 تک خالص صفر اخراج کو یقینی بنانے کے بڑے ہدف کی جانب بڑھنے میں کافی مدد فراہم کرے گا۔ یہ بڑھا ہوا ہدف حال ہی میں سی او پی 26 سربراہ ملاقات میں اعلان کردہ حکومت کے ’پنچامرت‘ کے عین مطابق ہے، جو کہ خالص صفر اخراج کی سمت میں موسمیاتی کاروائی میں بھارت کے اہم تعاون کی شکل میں ہے۔
این جی ای ایل کا ہدف این ٹی پی سی کی قابل احیاء توانائی سفر کا پرچم بردار بننا ہے اور فی الوقت اس کے پاس 2861 میگاواٹ کے 15 قابل احیاء اثاثے موجود ہیں، جو کہ مصروف عمل ہیں/تجارتی آپریشن تاریخ  کے قریب ہیں اور اپنی معاون کمپنی این آر ای ایل  کے توسط سے سبز توانائی کاروبار میں مسابقتی بولی اور بیشتر ابھرتے ہوئے مواقع میں حصہ لے کر اپنے آر ای پورٹ فولیو کو توسیع سے ہمکنار کرنے کے لیے پوری طرح سے تیار ہے۔ این ٹی پی سی کو دی گئی رعایت سے سبز معیشت کے طور پر بھارت کی عالمی شبیہ کو بہتر بنانے میں کافی مدد ملے گی۔ یہ بھارت کی توانائی پیداوار میں گوناگونیت لاکر توانائی روایتی وسائل پر بھارت کے انحصار کو بھی کم کرے گی اور ملک کے کوئلہ برآمدات بلوں میں بھی تخفیف کرے گی۔ اس کے علاوہ، اس سے ملک کے ہر ایک کونے میں چوبیسوں گھنٹے ساتوں دن بجلی سپلائی کو یقینی بنانے میں کافی مدد ملے گی۔
یہ قابل احیاء توانائی پروجیکٹ تعمیراتی مرحلے کے ساتھ ساتھ او اینڈ ایم مرحلے کے دوران بھی مقامی افراد کو راست اور غیر راست طریقہ سے روزگار بہم پہنچائے گا۔
کابینہ
بھارت اور ملیشیا کے درمیان باہمی تعاون کے مفاہمت نا مے کو کابینہ کی منظوری
نئی دلّی ، 07 فروری ؍ وزیر اعظم جناب نریندر مودی کی صدارت میں مرکزی کابینہ نے بھارت اور ملیشیا کے درمیان باہمی تعاون کے مفاہمت نامے کو اپنی منظوری دے دی ہے ۔ اس مفاہمت نامے کا مقصد ایشیا پیسیفک خطے میں دونوں ملکوں کے کمپنی سیکریٹریوں کو ایک دوسرے کے ملک میں کام کرنے کی کی سہولیات فراہم کرانا ہے ۔
۔ ۔ ۔ ۔ ۔ ۔
(U . 742
وزیراعظم کا دفتر
گردابی طوفان بوریوی کے سبب پیدا شدہ حالات کے بارے میں وزیر اعظم نے کیرالہ کے وزیر اعلیٰ کے ساتھ بات چیت کی
نئی دہلی، 2 /دسمبر 2020 ۔ گردابی طوفان بوریوی کے سبب ریاست کے کچھ حصوں میں پیدا شدہ حالات کے بارے میں وزیر اعظم جناب نریندر مودی نے کیرالہ کے وزیر اعلیٰ جناب پینا رائی وجین کے ساتھ بات چیت کی۔
ایک ٹوئیٹ میں وزیر اعظم نے کہا کہ ’’گردابی طوفان بوریوی کے سبب ریاست میں پیدا شدہ موجودہ صورت حال کے بارے میں کیرالہ کے وزیر اعلیٰ جناب پینا رائی وجین جی کے ساتھ بات چیت کی۔ کیرالہ کی مدد کے لئے مرکز کی جانب سے ہر ممکن تعاون کا یقین دلایا۔ متاثرہ علاقوں میں رہنے والے لوگوں کے تحفظ اور خیریت کے لئے دعاگو ہوں۔‘‘
وزارت آیوش
آیوش کی وزارت نے آسٹریلیا کی مغربی سڈنی یونیورسٹی میں آیورویدک سائنس میں اکیڈمک چیئر قائم کرنے کا اعلان کیا ہے
یہ ہمارے سائنسی مشقوں کے قابل اعتماد ثبوت کے لئے عوامی صحت کی دیکھ بھال کی فراہمی کے نظام کے ساتھ ضم کرنے کے لئے تحقیق کے نتائج کے اطلاق میں بھی مددگار ثابت ہوگا: ویدیہ راجیش کوٹیچا
آیوش کی وزارت نے ویسٹرن سڈنی یونیورسٹی کے این آئی سی ایم ہیلتھ ریسرچ انسٹی ٹیوٹ میں تین سال کی مدت کے لیے آیوروید اکیڈمک چیئر  کے قیام کا باضابطہ اعلان کیا ہے۔ آل انڈیا انسٹی ٹیوٹ آف آیوروید ، نئی دہلی کے ایسوسی ایٹ پروفیسر اور سربراہ  ڈاکٹر راجگوپالا ایس کو ویسٹرن سڈنی یونیورسٹی، آسٹریلیا میں آیورویدک سائنسز کے اکیڈمک چیئر کے عہدے کے لیے منتخب کیا گیا ہے۔
وزارت آیوش میں سکریٹری ویدیا راجیش کوٹیچا نے ویسٹرن سڈنی یونیورسٹی کے صدر اور وائس چانسلر پروفیسر بارنی گلوور اور دیگر کی قیادت میں آسٹریلیائی وفد سے ملاقات کی۔ خصوصی سکریٹری جناب پرمود کمار پاٹھک، مشیر ، ڈاکٹر منوج نیساری، آل انڈیا انسٹی ٹیوٹ آف آیورویدکی ڈائریکٹر پروفیسر تنوجا نیساری ، آیوش وزارت میں ڈائریکٹر ڈاکٹر ودیارتھی، ڈاکٹر راجگوپالا ایس اور آیوش وزارت کے دیگرافسران کے ساتھ وزارت خارجہ میں جوائنٹ سکریٹریمحترمہ پارمتا ترپاٹھی اس موقع پر موجود تھیں۔
اس موقع پر خطاب کرتے ہوئے آیوش کی وزارت کے سکریٹری ویدیا راجیش کوٹیچا نے کہا کہ یہ ایک اچھا قدم ہے اور مجھے یقین ہے کہ یہ شعبہ آسٹریلیا میں علمی اور تعاون پر مبنی تحقیقی سرگرمیوں کو فروغ دینے میں ہمارے کوشش کو مضبوط کرے گا۔ یہ ہمارے سائنسی مشقوں کے قابل اعتماد ثبوت کے لئے عوامی صحت کی دیکھ بھال کی فراہمی کے نظام کے ساتھ ضم کرنے کے لئے تحقیق کے نتائج کے اطلاق میں بھی مددگار ثابت ہوگا۔
ویسٹرن سڈنی یونیورسٹی کے صدر اور وائس چانسلر پروفیسر بارنی گلوور نے تسلیم کیا کہ اس تعاون سے مغربی طب اور آیورویدک سائنس کو ایک دوسرے کے قریب لانے میں مدد ملے گی۔
یہ اکیڈمک چیئر آیوروید میں علمی اور باہمی تحقیقی سرگرمیوں کو انجام دے گی جس میں جڑی بوٹیوں کی دوائی اور یوگا کے ساتھ ساتھ تعلیمی معیارات اور قلیل مدتی/درمیانی مدت کے کورسز اور تعلیمی رہنما اصول شامل ہیں۔ یہ ایک مضبوط آسٹریلوی ریگولیٹری فریم ورک کے اندر آیور وید سے متعلق تدریس، تحقیق اور پالیسی کی ترقی میں عمدگی کا مظاہرہ کرنے اور اسے فروغ دینے میں تعلیمی قیادت فراہم کرے گا اور روایتی دیکھ بھال میں ثبوت پر مبنی آیوروید ادویات کے اطلاق اور انضمام کو فروغ دینے کے لیے حکمت عملی تیار کرے گا۔
آیوش کی وزارت نے آیوروید اور یوگا کو ہندوستان کی سافٹ طاقت کے طور پر فروغ دینے اور قائم کرنے کے لیے ٹھوس کوششیں کی ہیں۔ اس کی سہولت کی خاطر 16 ممالک کے ساتھ آیوش شعبے کی سربراہی کے لیے مفاہمت نامے پر دستخط کیے ہیں۔ آیوش کی وزارت نے بین الاقوامی تعاون کے فروغ کے لیے ایک مرکزی شعبے کی اسکیم  بھی تیار کی ہے جوکہ آیوش کے طبی نظام کے بارے میں بیداری کو فروغ دینے اور مضبوط کرنے، بیرون ممالک میں آیوش نظام کی بین الاقوامی تشہیر، ترقی اور منظوریوں کو سہولت پذیر بنانے اور ماہرین کے تبادلے کی سہولت کے بین الاقوامی تعاون کے لیے ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ع ح۔

(Visitor Counter : 83
بندرگاہوں، جہاز رانی اور آبی راستوں کی وزارت
جہاز رانی کی وزارت نے نئی ویب سائٹ شروع کی
نئی دہلی: 30 اپریل 2020، جہاز رانی کی وزارت نے اپنی ویب سائٹ shipmin.gov.inکو نئے سرے سے تشکیل دیا ہے اور اس کا آغاز تیس اپریل دو ہزار بیس کو کیا ہے۔ نئی ویب سائٹ اوپن سورس ٹیکنالوجی پر مبنی ہے اور این آئی سی کلاوڈ میگھراج پر دستیاب ہے۔
اس ویب سائٹ کی ڈیزائننگ حکومت ہند کے انتظامی اصلاحات اور عوامی شکایات کے محکمہ کے جاری کردہ حکومت ہند کی ویب سائٹوں  سے متعلق رہنما خطوط کے مطابق کی گئی ہے۔ نئی ویب سائٹ کی اچھی ڈیزائن اور ڈائنمک ہوم پیج ہے۔ اس ویب سائٹ میں بہتر ویڈیو اپ لوڈنگ کی سہولت کے ساتھ سوشل میڈیا انٹگریشن ایک نئی خصوصیت ہے۔

U-2155
(Visitor Counter : 124
زراعت اور کاشتکاروں کی فلاح و بہبود کی وزارت
جناب کیلاش چودھر ی نے پوسہ کرشی وگیان میلے کی اختتامی تقریب سے خطاب کیا
پانچ سال میں زراعت کا بجٹ پانچ گنا ہوا : جناب چودھری
نئیدہلی 04مارچ 2020۔زراعت اورکسانو ں کی بہبودکے مرکزی وزیر مملکت جناب کیلاش چودھری نے کہا کہ کسانوںکی آمدنی 2022 تک دوگنی کرنا حکومت کی ترجیح ہے ۔ انہوں نے کہا کہ اس مقصدکو حاصل کرنے کے لئے وزیر اعظم نریندرمودی نے بہت سی اسکیمیں شروع کی ہیں ۔ جناب چودھری پوسہ کرشی وگیان میلے 2020 کی اختتامی تقریب سے خطاب کررہے تھے۔
وزیر موصوف نے کہا کہ 14-2013 سے متعلق نیشنل سیمپل سروے آفس  کی رپورٹ کے مطابق کسانوں کی اوسط ماہانہ آمدنی 6424 روپے تھی ۔فی الحال 17-2016 کے تازہ ترین جائزے کے مطابق فی الحال یہ آمدنی 8167 روپے ہے ۔ انہوں نے کہا ’’ مجھے یقین ہے کہ وزیر اعظم نے جو نشانہ مقرر کیا ہے ،اسے یقیناََحاصل کرلیا جائے گا۔‘‘
جناب چودھری نے کہا کہ 2014 سے پہلے زراعت کے لئے بجٹ 25 ہزارسے 30 ہزار کروڑروپے کے درمیان ہوتا تھا لیکن اگلے مالی سال میں زراعت کے لئے یہ بجٹ ایک لاکھ 50 ہزار کروڑروپے سے تجاوز کرگیا ہے۔ انہوں نے کہا :’’ پچھلے پانچ سال میں کسانوںکو جو کچھ دیا جارہا تھا ، ہماری حکومت نے ایک ہی سال کے بجٹ میں اس سے کہیں زیادہ مختص کردیا۔
کسانوں کے میلے کے انعقاد پر آئ سی اے آر کی تعریف کرتے ہوئے پروفیسر رمیش چندر نے جو نیتی آیوگ کے رکن ہیں ، اعتماد ظاہر کیا کہ اس تین روزہ میلے کے دوران بیجوں کی فروخت 45 لاکھ روپے سے زیادہ ہے ۔ انہوں نے بتایا کہ بھارت اپنی پیداوار کا 6سے 7فیصد حصہ برآمد کررہا ہے ۔
۰۰۰۰۰۰
م ن ۔اس۔رم
U-1025
(Visitor Counter : 30
سائنس اور ٹیکنالوجی کی وزارت
اگلے پانچ سالوں کے لئے سائنس اور ٹکنالوجی تعاون کے شعبے میں بھارت اور یوروپی یونین کے درمیان سمجھوتہ کی تجدید کی گئی
ہندوستان اور یوروپی یونین نے اگلے پانچ سالوں  کے لئے سائنسی اور تکنیکی تعاون پر اپنے سمجھوتے کی تجدید کی ہے۔ یہ دونوں فریقوں کے درمیان نوٹ وربل کے تبادلے کے ذریعہ کی گئی ہے۔ اس سمجھوتے پر شروع میں 23 نومبر 2001 کو دستخط کئے گئے تھے اور اس کے بعد 2007 اور 2015 میں دو بار اس سمجھوتے کی تجدید بھی ہوئی تھی۔
اس سے سائنسی اور تکنیکی تحقیق کے شعبے میں تعاون کو وسعت ملے گی اور مشترکہ مفاد کے شعبوں میں مل کر کام کرنے سے تعاون پر مبنی سرگرمیوں کے انعقاد کو مضبوطی ملے گی اور اقتصادی اور سماجی فائدہ بھی حاصل ہوگا۔کوآپریٹو سرگرمیوں سے ریسرچ تکنیکی فروغ اور پروجکٹوں کو پیش کرنے میں انڈین ریسرچ اوریوروپی ریسرچ کمپنیاں مسلسل حصہ داری کے ساتھ کام کرسکتی ہیں۔
ہندوستان اور یوروپی یونین نے 15ویں انڈیا یوروپی سربراہ کانفرنس میں اگلے پانچ سالوں کے لئے  سائنسی تعاون کے شعبے میں سمجھوتے کی تجدید کرنے پر اتفاق ظاہر کیا ہے۔ اس ورچوئل سربراہ کانفرنس میں ہندوستان کی قیادت وزیر اعظم نریندر مودی نے کی جبکہ یوروپی یونین کے وفد کی قیادت یوروپی کونسل کے صدر چارلس مشیل اور یوروپی کمیشن کے صدر ارشولا اون ڈیر لین نے کی تھی۔
اس سمجھوتے کے فریم ورک کے تحت ہندوستان اور یوروپی یونین کے درمیان مضبوط تحقیق اور اختراعی تعاون ہے اور یہ پچھلے کچھ سالوں میں تیزی سے آگے بڑھا ہے۔ پچھلے پانچ سالوں میں سستی حفظان صحت خدمات، پانی، توانائی، خوراک اور تغذیہ جیسی سماجی چیلنجوں کے حل کے لئے ہندوستان اور یوروپی یونین ریسرچ ٹکنالوجی ڈیولپمنٹ پروجیکٹوں پر مشترکہ سرمایہ کاری کی سطح تیزی سے آگے بڑھی ہے، جس کے نتیجے میں کئی ٹکنالوجیاں پیٹینٹ ترقی ان کے سودمند استعمال مشترکہ تحقیق کی اشاعت تحقیق سہولت کی ساجھیداری اور دونوں طرف سے سائنسدانوں اور طلبا کے تبادلے جیسے کاموں میں بھی اضافہ ہوا ہے۔
یہ تعاون پانی، آلودگی سے پاک ٹرانسپورٹ کی موبیلٹی ، صاف ستھری توانائی، سرکلر معیشت، حیاتیاتی معیشت، صحت اور آئی سی پی پر مرکوز ہے۔ اس کے علاوہ آب وہوا میں تبدیلی، پائیدار شہری ترقی، مینوفیکچرنگ، جدید سازو سامان، نینو ٹکنالوجی اور بایو ٹکنالوجی، فوڈ پروسیسنگ اور سمندری ریسرچ جیسے شعبو ں کو مستقبل کی کوششوں کے تحت مانا جاسکتا ہے۔
یوروپی یونین اور بھارت انسانی ترقی اور اختراع کے سلسلے میں پیش پیش رہے ہیں۔ ہندوستان کے لئے اس کے عوام کی بنیادی ضرورتوں کو پورا کرنا اور اعلیٰ تکنیکی مارکیٹ میں مہارت حاصل کرنا دوہرے مقاصد ہیں۔ طلبا، محققین اور پیشہ ور افراد کے درمیان بڑھتے ہوئے تبادلے سے ہندوستان اور یوروپی یونین دونوں کو ہی فائدہ پہنچے گا اور یوروپی یونین اور ہندوستان کے درمیان تعاون سے آپسی فائدے کے مواقع بھی پیدا ہوں گے۔
ہندوستان اور یوروپی یونین کے درمیان تعاون کے تحت اختراع پر بھی توجہ دی جانی چاہئے اور یوروپی یونین اور ہندوستانی اختراع کاروں کے درمیان نیٹ ورک کو فروغ دیا جانا چاہئے۔
...............................................................
م ن، ح ا، ع ر
26-07-2020
U-4156
(Visitor Counter : 190